Oleme Sipoos ja läheme Kuosmanenide juurde vaatama,
millist abi nad aias vajavad.
Vihma sajab ja vahepeal on päikestki näha.
Aga sellised need Soome suveilmad ongi.
Läheme vaatame, millist abi nad vajavad.
PASTOR JA AEDNIK
Tere. - Tervist!
Tere tulemast! Hea, et said tulla.
Tore on tulla vaatama, mida siin leidub.
Meie väike viljapuuaed. - Mida seal teha oleks vaja?
Oleks tore, kui saaks asjad kontrolli alla.
Praegu on olukord plahvatuslik.
Ostsime selle koha mu ämmalt-äialt mõned aastad tagasi.
Nad on teinud siin vahepeal kõik täitsa korda.
Nüüd on natuke käest läinud, sest pole olnud aega ega oskusi.
Olekski tore saada sellist abi, et siin võiks taas õitsele puhkeda.
Võiks vaadata, mida ümber teha, lisada ja mille kasutamist lihtsustada.
Läheme ja vaatame, mida siin üldse leidub.
Siin on meie kirsi -ja ploomipuud, sellest põõsast ei tea ma aga midagi.
See on astelpaju. Kõrvuti asetsevad isas- ja emastaimed.
Marju pole veel näha, ei tea kas see on õitsemas?
Võiks olla rohkem emastaimi ja veel üks isastaim,
sest see aitaks kaasa õitsemisele. - Neid peaks juurde istutama?
Oled saanud ideid kuskilt saatest?
Vaatasin küll ühte saadet ja seal tehti sellist peenart.
Siin on hea maa maasikatele.
Siin on üks plats, millega peaks midagi tegema.
Muru on siin raske niita, sest igasuseid asju on segamas
ja need tuleks eemaldada.
Astelpaju on aastaringselt kena, aga seda eriti sügiseti,
kui tulevad oranžid marjad, mis säilivad novembrini.
See näeb kena välja, eriti sügiseses valgusvihus.
Neid võiks juurde istutada, et taustale saaks hea taimestiku.
Selle võiks äkki katta üleni taimestikuga. - OK.
Siia on raske muru saada, sest muru ei kasva siin hästi.
Umbrohi kasvab siin kiiremini, kui muru.
Peame olema ettevaatlikud, et maasikad ei jääks varju.
Kõik need, mis siin järsakul näha, on toodud siia mujalt,
kus nad jäid ette ehitusele vms.
Seetõttu paiknevadki nad kuidagi naljakalt.
Kas siit peaks jalgrada minema üles?
Kui oskaks neid puid lõigata, püsiks siin ka jalgrada.
Kuid sinna pääseb ka ülevaltpoolt.
Kirsi- ja ploomipuude lõikamiseks on praegu sobiv aeg.
Praegu on juuni lõpp ja peale jaanipäeva peakski lõikama.
Kevadel lõigates kuivaks nad täitsa ära.
Ehk neid peaks just nüüd lõikama.
Sel aastal vist kirsse eriti ei tule.
Eelmisel aastal oli korralikult, aga nüüd ongi vaheaasta.
Vist ongi parem lõigata, kui marju on vähem tulemas?
Vähemalt ei kaota saagis nii palju.
Kuivad oksad võiks täitsa vabalt ära lõigata.
Läheme sealtkaudu tagasi.
Siin on meie õunapuud, mis on juba suht kõrgeks kasvanud.
Saab nendega midagi veel teha?
Siin on palju puid varjamas, kuid midagi saame kindlasti tehtud.
Teostame seda nii, et järgnevate aastate jooksul
harvendame tagumiste puude oksi, et õunapuud saaksid rohkem valgust.
Õunapuule meeldib kuiv koht järsakul,
aga segavaks asjaoluks on kuused ja muud puud ümberringi.
Kuid siiski olete te siit õunu saanud.
Oleme saanud õunu küll, kuid praegu on ainukesed õied ladvas.
Praegu on nad keeruka kujuga, aga allapoole on võimalik saada küll.
Madalduse peaks planeerima mitme aasta peale.
Aga läheks tuppa neid asju planeerima?
Jah, teeme nii.
Soovid sa kohvi? - Võiks küll.
Ma keedan kiiresti.
Nonii.
Hakkame nüüd joonistama. Kuidas me teie maja siia märgime?
Joonistame siia terrassi.
Seal on need kirsipuud, mida peame hakkama lõikama.
Siia oleks hea luua jalgtee, mille kaudu pääseks tagahoovi.
Siin on meil see järsak, mis ongi meie peamine objekt.
Siin olid mõned astelpajud ja nad võikski jääda maasikapeenarde ette.
Ma istutaksin siia mõne astelpaju juurde.
Eestpoolt eemaldaksin ma muru täiesti.
Siin on praegu rododendron ja tühi koht trepi kõrval.
Võtaksin õigupoolest siit muru ära ja paneksin asemele pinnakattetaimed.
Siin võiks olla üks Poppius-roos (näärelehine kibuvits).
Seda on lihtne hooldada.
Ta laieneb mõnevõrra, kuid teda on lihtne piirata, nagu muidki roose.
Siiagi äärele tuleksid roosid.
Istutuspind oleks mõlemas ääres ülevalt allapoole
ja üleval oleks kõrged puud.
Maapinnale olid teil planeeritud hostad,
ma koondaksin need hostad kokku.
Võiksime kasutada selliseid püsivaid pinnakattetaimi,
mis asendaksid olemasolevat muru.
Nad peavad kergele tallumisele ja laste jooksmisele ilusti vastu.
Võiksime minna aiandisse vaatama meile sobivaid pinnakattetaimi.
Need oleksid nüüd meie suurimad muudatused siin.
Rajame selliseid taimerühmi, mis rõhutavad taustal olevat maja.
Tundub väga hea mõte olevat. - Joome kohvi ja käime siis aiandis ära.
Oleme Talma aiandis, kus kasvatatakse taimi
erinevate aianduspoodide jaoks Soomes.
Võime siit nüüd vaadata, millised taimed teile hoovi sobiksid.
Siin on näiteks lõhnav madar.
See on pinnakattetaim, mis pärineb Kesk-Euroopa pöögimetsadest.
Ta katab seal suuri alasid ja paljuneb väga kiiresti.
Alguses on mõni taim ja korraga on neid mitu m2;
tal on ilusad valged õied ja mõnda neist on nähagi.
Siin on erinevaid kiviktaimla taimi.
Need sobiksid hästi kuhugi kuivemasse kohta.
Neid on toredaid ja erivärvilisi.
Siin on täpiline iminõges, mis on kõrvenõgese sugulane.
Ta sobib hästi varjulisse kohta, mõjudes seal efektsena.
Ta ei sobi suurte alade katmiseks, kuna üldpilt muutuks liiga kirevaks.
Lehekujusid ja värve on tohutult palju erinevaid.
Millised neist meile sobiks?
Ma arvan, et me teeme mitmeliigilise istutuse:
astelpajud, veidi roose, rododendron
ja selle alla võiks istutada näiteks lõhnavat madarat.
Lõhnav madar kataks rododendroni aluspinda.
Rododendron on kena õitsedes ja kui ta ei õitse,
siis allpool on kena roheline valgeõieline taim.
Ma hakkan nüüd taimi välja valima, sa võid seni ringi käia ja vaadata.
Ma lähen vaatama.
Võib vaid imetleda seda liigirohkust.
Kogu loomise ilu tuleb nähtavale.
Milliseks Jumal on maailma loonud.
Lilled liikide järgi.
Loomistöös anti inimesele tähtis ülesanne:
me pidime andma neile nimed.
Olen palju mõelnud sellest, kui suur töö on olnud
nimede andmine taimedele, loomadele ja kõigele loodule.
See räägib õieti sellest, milline on meisse istutatud armastus
looduse ja loodu vastu.
Targasti on öeldud: "See, kes armastab Kristust, armastab kõike loodut."
Kõike seda loodut, mille seast Ta on meid esimestena lunastanud
ja seejärel kõike ülejäänud loodut.
Nende nimedega seoses on toredaid seiku:
paljud neist on ladinakeelsetest nimedest tuletatud.
Seal kaugemal on üks taim nimega Omphalodes verna.
"Omphalodes" tähendab naba ja "verna" tähendab kevadet.
Ehk siis kevad-naba
ja me nimetame teda kevad-nabaseemnikuks.
Nimed räägivad taimede kohta palju.
Ei tea, milline Jumala tarkus see oli, kui Ta meile selle töö andis.
Ma leidsin sellise kortslehe, mis võiks kasvada taustal.
Ta näeb kena välja ja õitseb ilusti. Sinagi leidsid midagi?
Ma leidsin midagi, mis võiks meeldida naistele, eriti selle värv.
Sinu väiksele printsessile sobiks.
See on sulgnelk ja see sobiks hästi teie kiviktaimlasse.
Ta võiks kasvada kalju peal, sinna ette ta meile ei sobi hästi,
aga sinna tahapoole sobiks ta väga hästi.
Aga läheks nüüd tagasi tegema ettevalmistusi ja lisaplaneeringut.
Suures plaanis on mul kõik teada, mida vajan ja taimedki on valitud.
Nüüd on palju tegemist - hakkame pihta! Plaanidki on valmis.
Hakkame tasapisi lõikama
ja hoovi väljanägemist paremaks muutma.
Me võime selle teise hosta ära võtta, sest see rühm tundub muidu naljakas.
Hiljem võiks selle rea venitada samasuguseks.
Sellest võiks alustada.
Sulle pole veel vist päris selge, milliseks siin kõik kujuneb?
Ma üritan kaardil püsida.
Olen mõelnud, mida Jumal tundis maailma luues?
Jumal on näinud, milline maailm hakkab välja nägema.
Ka mina olen selle üle palju mõelnud.
Näiteks praegugi, kui ma siia tulin, märkasin,
et siia sobiks ühed või teised asjad, millest moodustuks meeldiv tervik.
Jumalal võisid olla samasugused tunded maailma luues.
Kas sa ühined sellise mõtteviisiga?
Ma ei ole kunagi seda asja sellise kandi pealt mõelnud.
Jumala kunstiteosed on niivõrd suurepärased
ja ma pole näinud kedagi selliseid tervikuid loomas,
nagu looduses on.
Saartel või järverannas viibides võime kohata väga erilisi kooslusi,
eriti õhtupäikeses.
Võime vaid ette kujutada, kui loov on Jumal oma piiramatute võimalustega.
Hea aiaplaneerija saab sellisest aednikust,
kes oskab tähele panna
erinevate taimede kokkusobivust looduses.
Hea aiaplaneerija võtab eeskuju sellest, kuidas Jumal maailma lõi
ja kui mitmekesine see on.
Selle kaudu õpib nägema, kuhu ja milliseid taimi paigutada.
Kuid jätkame oma töödega. Ma lähen toon ka labida.
Järgmises osas...
Nüüd on kindel plaan luua siia astelpajude rühm.
Ehk siis jätkame teie hästialanud rühmaga.
Hakkame nüüd seda õunapuud istutama,
mille sordiks on seekord vana hea Kuldrenett.
Tahaksin öelda, et enim kahetsen ma seda, et ei tulnud nooremana usule,
sest siis oleksin varem aru saanud, kui huvitav võib olla uskliku elu.
Tõlge: Kuno Kivikink.